1.表达有难时无人帮助,立志有出息的诗句
莫道谗言如浪深,莫言迁客似沙沉。
千淘万漉虽辛苦,吹尽狂沙始到金。
——唐•刘禹锡《浪淘沙》之八
咬定青山不放松,立根原在破岩中。
千磨万击还坚劲,任尔东西南北风。
——清•郑板桥《竹石》
疾风知劲草,板荡识诚臣。
勇夫安识义,智者必怀仁。
——唐•李世民《赠萧瑀》
人心生一念,天地悉皆知,
善恶若无报,乾坤必有私。
——吴承恩•《西游记》
寸寸河山寸寸金,侉离分裂力谁任?
杜鹃再拜忧天泪,精卫无穷填海心
——黄遵宪·《赠梁任父同年》
三更灯火五更鸡,正是男儿发愤时。
黑发不知勤学早,白首方悔读书迟。
——颜真卿·《劝学》
百川东到海,何时复西归?
少壮不努力,老大徒伤悲。
——汉乐府·《长歌行》
岱宗夫如何,齐鲁青未了。
造化钟神秀,阴阳割昏晓。
荡胸生层云,决眦入归鸟。
会当凌绝顶,一览众山小。
——杜甫·《望岳》
梅雪争春未肯降,骚人搁笔费评章。
梅须逊雪三分白,雪却输梅一段香。
——卢梅坡·《雪梅》
生当作人杰,死亦为鬼雄,
至今思项羽,不肯过江东。
——李清照·《夏日绝句》
望门投止思张俭,忍死须臾待杜根。
我自横刀向天笑,去留肝胆两昆仑。
——谭嗣同·《狱中题壁》